Dmart
డిమార్ట్‌ డబుల్‌ ధమాకా!
ముంబయి,:డిమార్ట్‌ మాతృసంస్థ అయిన దీని పేరు నేడు మార్కెట్లో మార్మోగిపోయింది. స్టాక్‌మార్కెట్‌ బుల్‌ రాకెశ్‌ ఝున్‌ఝున్‌ వాలాకు గురువుగా భావించే రాధాకృష్ణా దమానీ ప్రమోటర్‌ గా వ్యవహరిస్తున్న ఈ కంపెనీ షేర్లు నేడు రికార్డు స్థాయిలో లిస్టింగ్‌అయ్యాయి. మదు పరుకు రెండింతల లాభాలను తెచ్చి పెట్టాయి. పబ్లిక్‌ ఇష్యూ (ఐపిఒ)కు వచ్చిన తొలిరోజే అవెన్యూ సూపర్‌ మార్ట్‌ షేర్లు అదరగొట్టాయి. ఈ షేర్లు మంగళవారమే స్టాక్‌ ఎక్స్ఛేం జీల్లో నమోదయ్యాయి. ఇష్యూ ప్రారంభ ధరను రూ.299గా నిర్ణ యించారు. ట్రేడింగ్‌ సందర్భంగా ఇవి 117శాతం పెరిగి అత్యధికంగా రూ.648.90కు చేరింది. దీంతో ఒక్కసారిగా కంపెనీ మార్కెట్‌ విలు వ రూ.40వేల కోట్లకు చేరింది. తాజాఇష్యూ ద్వారా కంపెనీ సుమా రు రూ.1870కోట్లను సమీకరించా లని లక్ష్యంగా పెట్టుకుంది. డిమార్ట్‌ షేర్లు రూ.648 అధిగమించడంతో మాతృసంస్థ అధినేత రాధాకృష్ణన్‌ దమానీ 6బిలియన్‌ డాలర్ల సందతో బిలియనీర్ల జాబితాలో కీలకస్థానానికి చేరాడు. రాహుల్‌ బజాజ్‌ 3.5బిలయన్‌డాలర్లు, అనిల్‌అగర్వాల్‌ 3బిలియన్‌డాలర్లు, అనిల్‌ అంబానీ 2.7బిలియన్‌ డాలర్లను అధిగమించారు. ఈ నెల 8-10తేదీల్లో అవెన్యూ సూపర్‌మార్ట్‌ షేర్లు సబ్‌ స్క్రిప్షన్‌ప్రారంభం కాగా 104రెట్లు ఓవర్‌ సన్‌స్క్రైబ్‌ అయ్యింది. కాగా, నేడు బిఎస్‌ఈలో 80.93లక్షల షేర్లు ట్రేడ్‌ కాగా ఎన్‌ఎస్‌ఇలో 4కోట్ల షేర్లు చేతులు మారాయి. గతేడాదిఅక్టోబరులో పిఎన్‌బిఐ హౌసింగ్‌ ఫైనాన్స్‌రూ.3,000కోట్లతో పబ్లిక్‌ ఇష్యూకి వచ్చింది. దాని తర్వాత ఇదే అతిపెద్ద ఐపిఒకావడం గమనార్హం.